Toortsie – Iets om te lees
'n Flitsliggie wat oral inskyn, ook waar dit soms ongemaklik is... A Flashlight whose light shines everywhere, even on places where it is not so comfortable.
Ek kan nie onthou of die belangrikheid van VAS al ooit in ons kerk genoem is nie. Tog is dit iets wat die laaste tyd aanmekaar aan my kom krap. Hierdie boekie lees vinnig en beskryf hoekom dit belangrik is om te vas. Hy gee Bybelverwysings van beide die Ou en die Nuwe Testament, en wys daarop dat Jesus ook gevas het.
Alhoewel hy hier en daar iets noem wat baie vreemd voel vir my, en waarmee ek nie noodwendig saamstem nie, is dit tog 'n goeie boek om te lees.
Author ToortsiePosted on November 25, 2011 Categories Christelike boeke, Derek PrinceLeave a comment on Fasting
"I Dared to call Him Father" deur Bilques Sheikh is 'n ongelooflike verhaal van 'n Moslemvrou se bewuswording van God, haar bekering, haar totale gehoorsaamheid aan Hom en die veranderinge wat in haar lewe plaasgevind het.
Dis al 'n ouerige boek, maar as jy dit nog nie gelees het nie, wil ek dit graag aanbeveel.
Author ToortsiePosted on November 25, 2011 Categories Bilques Sheikh, Christelike boekeLeave a comment on I dared to call Him Father
"The Case for the Real Jesus" deur Lee Strobel.
'n Blogvriend het my verwys na hierdie boek. Lee Strobel, 'n baie hoog-aangeskrewe joernalis van die Chicago Tribune was voorheen baie skepties oor die Bybel, Jesus en al die gebeure wat opgeteken is in die Bybel. Hy doen 'n in-diepte ondersoek oor 'n klomp netelige kwessies. Soos… Wat van die ander geskriftedwat gevind is wat 'n ander verhaal skets? Kan ons die beeld van Jesus soos in die Bybel beskryf vertrou? Het die Kerk nie daarmee gepeuter nie? Was Jesus se opstanding regtig? Moet mense nie die geleentheid gegee word om self te besluit wat hulle wil glo nie?
Dis werklik 'n insiggewende boek en ek wil dit graag aanbeveel vir enige iemand wat twyfel of dit wat in die Bybel staan, werklik waar is.
Author ToortsiePosted on November 25, 2011 November 25, 2011 Categories Christelike boeke, Lee StrobelLeave a comment on The Case for the Real Jesus
"Gesant van God" deur Broer Yun en Paul Hattaway is 'n besliste moet-lees vir elkeen wat sê hy is 'n Christen. Die ware verhaal van Broer Yun word in detail vertel. Dit is die een wonderwerk na die ander, genoeg om jou asem te laat wegslaan. Maar die realiteit van vervolging word ook baie duidelik uitgespel. Vervolging. Tronkstraf. Marteling in die ergste graad. Ontsnappings. Hy vas vir 74 dae! Dit vertel die verhaal van mense wat tot bekering kom….. Dis die storie van 'n gewone mens nes ek en jy, maar 'n gehoorsame mens. Ek beveel hierdie boek beslis aan.
Die engelse weergawe is: "The Heavenly Man"
Author ToortsiePosted on Januarie 13, 2011 Januarie 13, 2011 Categories Biografies, Ware lewensdramaLeave a comment on Gesant van God
Ek het vergeet…
Lovy Pieterse se man het Alzheimers se siekte gehad en sy het hom versorg. In hierdie boek draai sy geen doekies om nie. Sy vertel van die verloop van die siekte, van die eerste oomblik af wat sy vermoed het haar man is siek, tot daar waar sy geen raad meer gehad het nie en hom in 'n versorgingoord gesit het. Sy vertel van die effek wat dit op haar huwelik en haar gesin gehad het, haar frustrasies, moedeloosheid, skuldgevoelens. Die boek lees maklik en dis 'n boek wat ek graag aanbeveel vir almal iemand ken wat hierdie siekte het. Of, as jy dalk sommer net meer oor hierdie siekte wil weet. Dis nie 'n mediese joernaal nie, maar eerder net 'n boek om jou anders oor die siekte te laat dink.
Ek het die boek redelik goedkoop raakgeloop by www.graffitibooks.co.za . Ek hoop daar is nog een vir jou ook beskikbaar! Die boek is uitgegee deur Lapa Uitgewers in 2004.
Author ToortsiePosted on November 19, 2010 Januarie 6, 2011 Categories Alzheimers, Lovy Pieterse, Ware lewensdrama5 Kommentare op Ek het vergeet…